Document ID: 32000R1208

Kommissionens forordning (EF) nr. 1208/2000
af 8. juni 2000
om ændring af Rådets forordning (EF) nr. 1420/1999 om fælles regler og procedurer for forsendelser af visse typer affald fra Det Europæiske Fællesskab til Bulgarien og Nigeria, og forordning (EF) nr. 1547/1999 om kontrolprocedurer for så vidt angår overførsel af visse typer affald til Bulgarien og Nigeria
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab(1), senest ændret ved Kommissionens beslutning 1999/816/EF(2), særlig artikel 17, stk. 3, og
ud fra følgende betragtninger:
(1) Den 29. november 1999 anmodede Nigeria officielt om tilladelse til at indføre visse typer affald, der er anført i bilag II til forordning (EØF) nr. 259/93, efter proceduren for kontrol med affald anført i bilag IV til forordning (EØF) nr. 259/93 (dvs. den "røde" procedure).
(2) Den 9. december 1999 anmodede Bulgarien officielt om tilladelse til at indføre visse typer affald, der er anført i bilag II til forordning (EØF) nr. 259/93, efter proceduren for kontrol med affald anført i bilag III til forordning (EØF) nr. 259/93 (dvs. den "gule" procedure).
(3) I henhold til artikel 17, stk. 3, i forordning (EØF) nr. 259/93 og artikel 3 i Kommissionens forordning (EF) nr. 1420/1999 af 29. april 1999 om fælles regler og procedurer for forsendelser af visse typer affald til en række lande, der ikke er medlemmer af OECD(3), fik det udvalg, som er nedsat ved artikel 18 i Rådets direktiv 75/442/EØF af 15. juli 1975 om affald(4), senest ændret ved Kommissionens beslutning 96/350/EF(5), meddelelse om de officielle anmodninger fra Nigeria og Bulgarien henholdsvis den 30. november og 15. december 1999.
(4) For at tage hensyn til den nye situation i Nigeria er det nødvendigt at ændre såvel forordning (EF) nr. 1420/1999 som Kommissionens forordning (EF) nr. 1547/1999 af 12. juli 1999 om fastlæggelse af de i Rådets forordning (EØF) nr. 259/93 omhandlede kontrolprocedurer for så vidt angår overførsel af visse typer affald til visse lande, for hvilke OECD-Rådets beslutning K(92) 39 endelig udg. ikke finder anvendelse(6), senest ændret ved forordning (EF) nr. 354/2000(7).
(5) For at tage hensyn til den nye situation i Bulgarien er det nødvendigt at ændre såvel forordning (EF) nr. 1420/1999 som forordning nr. 1547/1999 -
UDSTEDT FØLGENDE FORORDNING:
Artikel 1
Bilag A til forordning (EF) nr. 1420/1999 ændres således:
1) I afsnit GH ("Affald af hård plast") i den tekst, der vedrører Bulgarien, indsættes følgende (inklusive fodnote):
TABELPOSITION "
2) Teksten vedrørende Nigeria ændres således:
"Alle typer undtagen:
1. I afsnit GA ('Affald af metal og metallegeringer i metalform i ikke-spredbar form')
Følgende affald og skrot af ædle metaller og legeringer heraf:
TABELPOSITION
2. Alle typer i afsnit GH ('Affald af hård plast')
3. Alle typer i afsnit GI ('Affald af papir, pap og papirprodukter')
4. Alle typer i afsnit GJ ('Tekstilaffald')".
Artikel 2
Forordning (EF) nr. 1547/1999 ændres således:
1) I bilag A i afsnit GH ("Affald af hård plast") i den tekst, der vedrører Bulgarien, indsættes følgende (inklusive fodnote):
TABELPOSITION "
2) Bilag B ændres, og teksten vedrørende Nigeria ændres således:
"1. I afsnit GA ('Affald af metal og metallegeringer i metalform i ikke-spredbar form')
Følgende affald og skrot af ædle metaller og legeringer heraf:
TABELPOSITION
2. Alle typer i afsnit GH ('Affald af hård plast')
3. Alle typer i afsnit GI ('Affald af papir, pap og papirprodukter')
4. Alle typer i afsnit GJ ('Tekstilaffald')".
Artikel 3
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. juni 2000.

Labels: 3
2
1
18